# Agnes Jebet Tirop

Agnes Jebet Tirop (Uasin Gishu County, 23 d'octubre de 1995 - Iten, 13 d'octubre de 2021) va ser una atleta kenyana, especialista en carreres de fons, medallista de bronze mundial el 2017 i el 2019 en 10.000 m.

## Carrera esportiva

Tirop va guanyar protagonisme a nivell nacional el 2012, quan va quedar subcampiona del món júnior Faith Chepngetich Kipyegon al Campionat de Kenya de camp a través. Això va conduir a la seva primera selecció nacional i medalla internacional al Campionat Africà de camp a través de 2012, en què va tornar a ser subcampiona de Kipyegon i va aconseguir la medalla de plata junior. Va ser la participant més destacada de Kenya als 5.000 metres del Campionat Mundial d'Atletisme del 2012 i va acabar amb una medalla de bronze en una marca personal de 15:36.74 minuts per darrere de l'oposició etíop.
Tirop va tornar a ser segona a Kipyegon al Campionat de Kenya de camp a través de 2013. La temporada 2014 va sortir de l'ombra de Kipyegon. Va guanyar el títol júnior de cros kenyà i després va dominar la cursa júnior al Campionat Africà de camp a través 2014, portant els kenyans a la victòria amb un marge de 14 segons (Kipyegon va guanyar les dues curses sèniors).
En el Mundial de Londres 2017 va guanyar la medalla de bronze en 10.000 metres, havent quedat després de les etíops Almaz Ayana (or) i Tirunesh Dibaba (plata). En els Jocs Olímpics de Tòquio 2020, celebrats el 2021, va quedar quarta en els 5.000 metres. El setembre de 2021 va fer història en rebaixar els 28 segons el rècord mundial antic dels 10 km en la prova Adizero Road To Records, a Alemanya. L'octubre de 2021 va quedar segona en la cursa Giants Geneva després de Kalkidan Gezahegne en un temps de 30:20.

## Mort

Va ser trobada morta al seu domicili d'Iten, al comtat d'Elgeyo Marakwet (Kenya), el 13 d'octubre de 2021, amb diverses punyalades a l'abdomen. Poques hores després fou detingut el seu marit com a presumpte assassí.

## Referències

* ↑ «Muere asesinada la atleta keniana Agnes Jebet Tirop». El País, 13-10-2021. [Consulta: 13 octubre 2021].
* ↑ «Agnes Jebet Tirop». [Consulta: 20 novembre 2017].
* ↑ Mutuota, Mutwiri (18 February 2012). Karoki and Chepkirui steal the headlines in Nairobi. IAAF. Retrieved on 28 March 2015.
* ↑ Williamson, Norrie (19 March 2012). Langat and Chepkirui take African XC titles in Cape Town. IAAF. Retrieved on 28 March 2015.
* ↑ Martin, David (22 July 2012). Gemili posts championship record on superb night in Barcelona – day two evening report. IAAF. Retrieved on 28 March 2015.
* ↑ Valiente, Emeterio (11 July 2012). Barcelona 2012 – Event Report – Women's 5000m Final. IAAF. Retrieved on 28 March 2015.
* ↑ Mutuota, Mutwiri (16 February 2013).Rono and Muriuki win Kenyan World Cross Trials in Nairobi. IAAF. Retrieved on 28 March 2015.
* ↑ Kenya makes a clean sweep at African Cross Country Championships. IAAF (16 March 2014). Retrieved on 28 March 2015.
* ↑ Robinson, Javier Clavelo (24 July 2014). Report: women's 5000m – IAAF World Junior Championships, Oregon 2014. IAAF. Retrieved on 28 March 2015.
* ↑ «10,000 Metres Women − Final − Results». International Association of Athletics Federations. [Consulta: 9 agost 2017].
* ↑ «Adizero Road To Records en directo: Agnes Tirop bate el récord de 10K femenino» (en castellà). [Consulta: 13 octubre 2021].
* ↑ «Gezahegne breaks world 10km record in Geneva, Chelimo goes sub-30 in Valencia, Kumela breaks Kosice course record». World Athletics, 03-10-2021. [Consulta: 13 octubre 2021].
* ↑ «Encuentran muerta a atleta keniata Agnes Tirop tras un presunto apuñalamiento» (en castellà). CNN en Español, 13-10-2021. [Consulta: 13 octubre 2021].
* ↑ «Agnes Jebet Tirop, plusmarquista de los 10 km, encontrada muerta con varias puñaladas» (en castellà). MARCA.com, 13-10-2021. [Consulta: 13 octubre 2021].
* ↑ esport3. «La policia deté el marit de l'atleta keniana Agnes Tirop, que va ser assassinada a casa seva», 13-10-2021. [Consulta: 14 octubre 2021].